सौगात र पेमा उत्कृष्ट खेलाडी
एसकेसी नेपाल र बलर्स एकेडेमीले दोस्रो ऋत कप एसइइ थ्री अन थ्री बास्केटबल प्रतियोगिताको उपाधि जितेका छन् । एसकेसी ब्वाइज र बलर्स गर्ल्समा च्याम्पियन भयो ।
काठमाडौँ — एसकेसी नेपाल र बलर्स एकेडेमीले दोस्रो ऋत कप एसइइ थ्री अन थ्री बास्केटबल प्रतियोगिताको उपाधि जितेका छन् । एसकेसी ब्वाइज र बलर्स गर्ल्समा च्याम्पियन भयो ।आयोजक ऋत एकेडेमीको कोर्टमा भएको ब्वाइज फाइनलमा एसकेसीले टाइम आउटलाई १२–१० स्कोरले हरायो । एसकेसीका सन्देश खड्काले ५ स्कोर जोडे । डीयूबीएचले टुख्यालाई ६–५ ले हराउँदै तेस्रो स्थान हात पार्‍यो ।गर्ल्सको फाइनलमा पेमा डोमा शेर्पाले ३ स्कोरमा बलर्सले इन्साइट भिजनलाई ५–२ ले पाखा लगायो । कथालयले राजधानीमाथि ११–५ को जित दर्ता गर्दै तेस्रो बन्यो ।शीर्ष तीन स्थान हात पार्ने टोलीले नगद पुरस्कारसहित ऋतमा कक्षा ११ मा अध्ययनका लागि छात्रवृत्ति पाउनेछन् । विजेताले शतप्रतिशत, उपविजेताले ६० प्रतिशत र तेस्रो हुने टिमका खेलाडीले ४० प्रतिशत छात्रवृत्ति पाउनेछन् ।ब्वाइजमा एसकेसीका सौगात खत्री र गर्ल्समा पेमा डोमा शेर्पा उत्कृष्ट खेलाडी घोषित भए । उनीहरू पनि शतप्रतिशत छात्रवृत्ति पाउनेछन् ।